[image: image1.jpg]Ore Sogn - En bid af Danmark




Skåstrup d. 21. september 2007
Kære medborgere i Ore Sogn.
· Skal der fortsat være en børnehave i Skåstrup/Mejlskov?

· Hvordan kan vi sikre forsamlingshusets fremtid?

· Kan der fortsat være gymnastik og badminton på skolen?

Det er nogle af de ting, som folk går og snakker om herude for tiden. Vi synes, at det er vigtige spørgsmål, og derfor vil vi gerne indkalde jer alle sammen til et møde 
tirsdag, d. 2. oktober kl. 19.00 – 21.00 i Skåstrup Forsamlingshus.

Formålet med mødet er, at vi skal få snakket sammen om, hvad vi vil herude i det alleryderste hjørne af Nordfyns Kommune, og hvordan vi kan arbejde for at bevare et levende lokalsamfund.

Vi forestiller os, at mødet kommer til at omhandle tre områder:

A. En orientering om vore muligheder og situationen lige nu. 
Kurt Christensen, som er formand for Erhvervs- og Fritidsudvalget i Nordfyns Kommune, vil fortælle om, hvordan man fra Nordfyns Kommunes side ser på tingene.
Endvidere vil Trine og Bjarne, som til den tid sandsynligvis har købt skolen, fortælle lidt om deres planer
B. Udveksling af ideer. Her skal være plads til, at alle de tanker og forslag, som folk har gået og puslet med, kan komme på bordet.

C. Oprettelse af lokalråd. Vi mener, at det er vigtigt, at vi får oprettet et lokalråd, som kan være samlende for de forskellige initiativer, foreninger og organisationer i området, og som kan være vores talerør overfor politikerne. Måske skal vi i første omgang vælge en gruppe, som kan starte arbejdet, og som så på et senere tidspunkt kan indbyde til et egentligt lokalrådsvalg. 

